Agri-Merensky maak stem dik by ALFA | Letaba Herald
SAVF se jong sterre spog tydens Eisteddfod - 2 hours ago
Typhoon leaves two dead after lashing Japan on election day - about 1 hour ago
Catalan parties discuss next move after Spain raises stakes - about 1 hour ago
Dominique Blandin D. Chalain, Arne Verster, Iszabella le Roux, Luandi Visagie, Stefan Corbett en Megan Strydom.
Vanaf 11 tot 14 September het sewe Agri-Merensky leerders, twee Pin2Zyl-verse en vier slagosse van Hoërskool Merensky die jaarlikse ALFA Ekspo by die Afridome te Parys (OVS) vir die eerste keer bygewoon.
Om die span te ondersteun het die skoolhoof, Magnus Steyn, die bemarkingshoof, Louis du Preez, asook twee landbouleerkragte, Arno Last en Jan Potgieter, ook die geleentheid bygewoon.
’n Landboujeugfokus is een van die vier pilare waarop ALFA 2017 gestaan het. Die doel van dié program was om onder meer die jeug aan die landbou in praktyk bloot te stel en die landbouers van môre deel van die landbougemeenskap te maak.
Dit het 12 landbouskole (Merensky, Kroonstad, Bekker, Middelburg, Wagpos, Reitz, Morgenzon, Reedersburg, Balfour, Western College, Unicorn en Stella) die geleentheid gegee om hulself teen ander te meet en lekker kompetisie te hou.
Dié kompetisie, met verskeie onderafdelings, het vir baie opwinding gesorg. Altesaam tien kompetisies het deel van dié uitdaging gevorm waarvan drie verpligtend was.
Elke skool moes aan die FNB landbouskole-uitstalling, Veeplaas-vasvrakompetisie en Voermol en Konsortium-Merino se jeugskoue deelneem. Merensky het ook aan die ALFA sweepslaankompetisie, die Obaro junior slagoskompetisie en die Sernick junior karkaskompetisie deelgeneem.
Die Plasies het behoorlik koning gekraai met ‘n eerste- (Dominique Blandin D. Chalain) en derdeplek (Iszabella le Roux) in die senior beeste skoumanskap kompetisie.
Luandi Visagie het ‘n tweedeplek opgeraap in die junior beeste skoumanskap afdeling. Stefan Corbett het homself as sweepslaanmeester bewys toe hy met dié gewilde prys weggestap het.
Stefan het ook namens die skool die prys ontvang vir die beste uitstalling.
Stefan Corbett ontvang die prys vir die beste skole-uitstalling by Dawie Maree van FNB.
Luandi Visagie, Iszabella le Roux, Arne Verster, Megan Strydom, Dominique Blandin D. Chalain, Stefan Corbett en Phillip du Preez.
Voor: Luandi Visagie, Megan Strydom, Iszabella le Roux, Phillip du Preez en Dominique Blandin D. Chalain. Agter: Arno Last van Agri-Merensky, Stefan Corbett, Arne Verster en Jan Potgieter van Agri-Merensky.
Dominique Blandin D. Chalain ontvang haar prys as wenner van die senior skoumanskap kompetisie met beeste by Mark Barlow, Voermol Streeksbestuurder.
Voor: Dominique Blandin D. Chalain, Megan Strydom, Iszabella le Roux, Luandi Visagie en Phillip du Preez. Agter: Arno Last van Agri-Merensky, Arne Verster, Albert Loubser, Veeplaas Tydskrif Direkteur en mede-organiseerder van ALFA, Magnus Steyn, Merensky skoolhoof, Stefan Corbett en Jan Potgieter van Agri-Merensky.
Voor: Iszabella le Roux, Dominique Blandin D. Chalain, Megan Strydom en Luandi Visagie. Agter: Arne Verster, Phillip du Preez en Stefan Corbett.
Sweepslaner, Stefan Corbett, word gelukgewens deur Willie le Roux, Nasionale Jeugskou Voorsitter.
Mnr en Mej Vossie 2017 aangewys